**Izziņa par atzinumos sniegtajiem iebildumiem**

|  |
| --- |
| **Ministru kabineta noteikumu projekts "Izglītības un zinātnes ministrijas padotībā esošo profesionālās izglītības iestāžu maksas pakalpojumu cenrādis" (VSS-873) (turpmāk –noteikumu projekts)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 18.12.2020., 14.01.2021. |
|  |  |
| Saskaņošanas dalībnieki | Tieslietu ministrija, Finanšu ministrija, Labklājības ministrija, Latvijas Brīvo arodbiedrību savienība un Latvijas Darba devēju konfederācija |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Finanšu ministrija  |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta noteikumu projekta sākotnējās ietekmes novērtējuma ziņojuma (anotācijas) (turpmāk -anotācija) 1. sadaļas 2. punkts | **Finanšu ministrija (02.11.2020):**Lūdzam papildināt anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2.punktu, norādot, ka noteikumu projekta anotācijas pielikuma izstrādē izmantoti Ministru kabineta 2011. gada 3.maija noteikumi Nr.333 “Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”. | **Ņemts vērā** | Papildināts anotācijas 1. sadaļas 2. punkts. |
| 2. | Anotācijas 1. sadaļas 2. punkts | **Finanšu ministrija (02.11.2020):**Anotācijas I sadaļas 2.punktā ir norādīts skaidrojums par pievienotās vērtības nodokļa (turpmāk – PVN) piemērošanu, kā arī par gadījumiem, kuros PVN netiek piemērots. Tomēr nav norādīts skaidrojums par Pievienotās vērtības nodokļa likuma 42.panta desmitās daļas, 42.panta divpadsmitās daļas, 52.panta pirmās daļas 17.punkta „d” apakšpunkta, 52.panta pirmās daļas 25.punkta “a” apakšpunkta un 59.panta pirmās daļas piemērošanas pamatojumiem. Lūdzam attiecīgi papildināt anotācijas I sadaļas 2.punktu. | **Ņemts vērā** | Anotācijas 1.sadaļas 2. punkts papildināts ar skaidrojumu par pievienotās vērtības nodokļa piemērošanu. |
| 3. | Anotācijas 1. sadaļas 2. punkts | **Finanšu ministrija (02.11.2020):**Anotācijas I sadaļas 2.punktā ir skaidrots, ka PVN izglītības pakalpojumiem piemērots gadījumos, kad pakalpojums nav vai tikai daļēji paredzēts izglītības iestādes izglītojamajiem, kā arī kursiem un profesionālās pilnveides programmām, kurās netiek izsniegts profesionālo kvalifikāciju apliecinošs dokuments. Ministru kabineta 2005.gada 29.novembra noteikumu Nr.902 “Kārtība, kādā izsniedzami profesionālās pilnveides un profesionālās ievirzes izglītību apliecinoši dokumenti” 4.punktā noteikts, ka profesionālās pilnveides izglītības apliecību vai profesionālās ievirzes izglītības apliecību izsniedz personai, kura akreditētā izglītības iestādē vai Izglītības likuma 36. panta pirmajā daļā noteiktajā institūcijā apguvusi licencētu attiecīgo izglītības programmu (kuras apjoms ir vismaz 160 stundas, ja citi apmācību reglamentējošie ārējie normatīvie akti nenosaka mazāku apjomu) un saņēmusi vērtējumu — atzīmi (ne mazāku par 4 — “gandrīz viduvēji” 10 ballu vērtējuma skalā) vai “ieskaitīts” visos izglītības programmas mācību priekšmetos vai sporta veidā un pārbaudījumos. Vienlaikus norādām, ka Ministru kabineta 2013.gada 3.janvāra noteikumu Nr.17 “Pievienotās vērtības nodokļa likuma normu piemērošanas kārtība un atsevišķas prasības pievienotās vērtības nodokļa maksāšanai un administrēšanai” 26.punkts nosaka, ka Pievienotās vērtības nodokļa likuma 52.panta pirmās daļas 12.punktu piemēro Izglītības programmu reģistrā reģistrētai konkrētai profesionālās izglītības programmai, kura piesaistīta konkrētas profesijas standartam un kuru īsteno akreditēta izglītības iestāde, ja par iegūto izglītību tiek izsniegts valsts atzīts izglītības dokuments. Šo noteikumu 27.punkts nosaka, ka Pievienotās vērtības nodokļa likuma 52.panta pirmās daļas 12.punktu piemēro maksai par profesionālās pilnveides vai profesionālās ievirzes izglītību, ko sniedz valsts akreditēta izglītības iestāde saskaņā ar licencētu programmu, ja par iegūto izglītību tiek izsniegts dokuments, kas pielīdzināts valsts atzītam izglītības dokumentam par akreditētas izglītības programmas apguvi. Savukārt šo noteikumu 28.punkts nosaka, ka Pievienotās vērtības nodokļa likuma 52.panta pirmās daļas 12.punktu piemēro arī maksai par interešu izglītību, ko valsts un pašvaldību izglītības iestādes un valsts akreditētās privātās izglītības iestādes sniedz valsts, pašvaldību vai valsts akreditēto privāto izglītības iestāžu skolēniem, audzēkņiem vai studentiem. Līdz ar to lūdzam izvērtēt PVN piemērošanu minētajiem izglītības pakalpojumiem. | **Ņemts vērā** | Anotācijas 1.sadaļas 2. punktā precizēts skaidrojums par pievienotās vērtības nodokļa piemērošanu izglītības pakalpojumiem.Noteikumu projekta pielikumā precizēta pievienotās vērtības nodokļa piemērošana profesionālās pilnveides programmām, pievienota atsauce uz Pievienotās vērtības nodokļa likuma normu. |
| 4. | Noteikumu projekta pielikums | **Finanšu ministrija (02.11.2020):**Noteikumu projekta pielikumā “Izglītības un zinātnes padotībā esošo profesionālās izglītības iestāžu maksas pakalpojumu cenrādis” (turpmāk – cenrādis) ir iekļauti tādi pakalpojumi, kas, mūsuprāt, nav attiecināmi uz profesionālo izglītības iestāžu sniegtajiem pakalpojumiem, piemēram, komunālie pakalpojumi, elektroenerģijas piegādes pakalpojumi u.tml. pakalpojumi, kurus parasti nesniedz profesionālās izglītības iestāde. Līdz ar to lūdzam izvērtēt cenrādī iekļaujamo pakalpojumu tvērumu. | **Ņemts vērā**Noteikumu projekta pielikumā ir pārņemti Ministru kabineta noteikumu Nr. 484 “Izglītības un zinātnes ministrijas padotībā esošo profesionālās izglītības iestāžu maksas pakalpojumu cenrādis” XVIII sadaļas “Smiltenes tehnikuma maksas pakalpojumi” 2.4. punktā minētie komunālie pakalpojumi, jo Smiltenes tehnikums turpina sniegt šos pakalpojumus, nodrošinot siltumu, ūdeni, ūdens uzsildīšanu, kanalizāciju un sadzīves atkritumu izvešanu apkārtējiem iedzīvotājiem un iestādēm. | Svītrots noteikumu projekta pielikuma 2. sadaļas “Daugavpils Būvniecības tehnikuma sniegtie maksas pakalpojumi” 6.2.punkts “ektroenerģijas piegāde dzīvojamas mājas Brīvības iela 1, Dagda”, sakarā ar to, ka patērēto elektroenerģiju apmaksa notiek saskaņā ar noslēgto līgumu un elektroenerģijas skaitītāja radītājiem ik mēnesi, iestāde aprēķinus neveic. Daugavpils Būvniecības tehnikums ir starpnieks starp elektroenerģiju piegādātājiem un iedzīvotājiem. |
| 5. | Noteikumu projekta pielikums | **Finanšu ministrija (02.11.2020):**Daļai no cenrādī norādītajiem pakalpojumiem nav pielikumā pievienoti aprēķini. Lūdzam anotācijā skaidrot, kur var iepazīties ar šiem aprēķiniem, vai pievienot tos anotācijai. | **Ņemts vērā** | Aprēķini pievienoti anotācijas pielikumiem. |
| 6. | Noteikumu projekta pielikums | **Finanšu ministrija (02.11.2020):**Vēršam uzmanību, ka nav saprotams pamatojums, kādu apsvērumu dēļ, piemēram, 4.punktā (33.lp.) norādītajiem izglītības pakalpojumiem tiek noteikta līgumcena, bet citos šī cenrāža punktos norādītajiem izglītības pakalpojumiem, piemēram, no 6.1. līdz 6.8.apakšpunktam (3.lp.) ir noteiktas konkrētas šo pakalpojumu cenas bez PVN, atsevišķi PVN un cenas ar PVN. Aicinām visiem šajā cenrādī norādītajiem izglītības pakalpojumiem ievērot vienveidīgu pieeju un noteikt konkrētu cenu. Piemēram, atšķirībā no citiem sniedzamajiem pakalpojumiem, cenrāža II sadaļas 6.1.punktā minētajam nedzīvojamo telpu pakalpojumam cenas vietā ir norādīta “līgumcena”, lai gan pēc būtības ir iespējams noteikt pakalpojuma cenu atbilstoši viena kvadrātmetra izmaksām. Ja gadījumā tas nav iespējams, tad lūdzam sniegt skaidrojumu anotācijā.Tāpat atzīmējam, ka norāde pie cenas veidošanās, izmantojot vārdu “līgumcena” neatbrīvo no nepieciešamības skaidrot PVN piemērošanu ar atbilstošu piezīmi, ja konkrētajam pakalpojumam netiek piemērota PVN standartlikme (skat., piemēram, cenrāža I sadaļas 6.15., 6.16.punktu). | **Ņemts vērā** | Papildināts anotācijas 1.sadaļas 2. punkts, norādot, ka ņemot vērā, ka katrai izglītības iestādei atšķiras gan sniegto izglītības pakalpojumu klāsts, gan arī izglītības iestādēm ir atšķirīga materiāli tehniskā bāze kā arī citi ar izglītības pakalpojumu sniegšanu saistītie izdevumi, arī cena par izglītības pakalpojumiem katrai izglītība iestādei var atšķirties. Izglītības iestādes, plānojot izglītības pakalpojumu piedāvājumu, ņem vērā attīstības iespējas atbilstoši apzinātā tirgus prasībām un izglītības iestādes kapacitāti kvalitatīva pakalpojuma nodrošināšanai. Pieeja konkrētas cenas vai tāmes piemērošanai, saistīta ar sniegtā izglītības pakalpojuma elastības un stabilitātes nodrošināšanu, t.i. stabilam ilgtermiņa izglītības pakalpojuma piedāvājumam tiek noteikta konkrēta cena, taču gadījumos, kad piedāvāto izglītības pakalpojumu piedāvājums īstermiņā var mainīties, kā arī, lai nodrošinātu elastīgu izglītības pakalpojumu piedāvājumu atbilstoši izglītības pakalpojumu pieprasījumam, tiek norādīts, ka šim pakalpojumam tiek piemērota tāme.Noteikumu projekta pielikumā precizēta informācija par PVN piemērošanu gadījumiem, kad par pakalpojumu tiek noteikta tāme vai līgumcena.Izslēgts noteikumu projekta pielikuma II sadaļas “Daugavpils Būvniecības tehnikuma sniegtie maksas pakalpojumi” 6.1.punkts “nedzīvojamo telpu īre”, jo telpas tiek iznomātas tikai atbilstoši noslēgtajiem nomas līgumiem. |
| 7. | Noteikumu projekta pielikums | **Finanšu ministrija (02.11.2020):**Lūdzam vienādot visā cenrādī lietojamo terminu “Tāme” (ir pozīcijas “pakalpojumu tāme”, “pēc izmaksu tāmes”, “tāme”). | **Ņemts vērā** | Precizēts Ministru kabineta noteikumu projekta pielikums. |
| 8. | Noteikumu projekta pielikums | **Finanšu ministrija (02.11.2020):** Lūdzam izvērtēt visus pakalpojumus un to nosaukumus atbilstoši pakalpojuma būtībai veidot vienveidīgi. Piemēram, ir dažādi formulēta dienestu viesnīcas izmantošana, bet no konteksta nav saprotams konkrēta pakalpojuma būtība, proti, vai tā tiešām ir īre vai tomēr izmitināšanas pakalpojums. Vēršam uzmanību, ka šiem pakalpojumiem ir būtiska atšķirība PVN normatīvo aktu piemērošanai, vienā gadījumā no PVN tiek atbrīvots pakalpojums (proti, īres pakalpojums), otrā gadījumā – ir piemērojama samazinātā PVN likme 12% apmērā. Tāpat nosakot konkrēta pakalpojuma cenu, pēc iespējas visā noteikumu projekta pielikumā aicinām izmantot viena veida mērvienības.**Tieslietu ministrija (28.10.2020):**Projekta pielikumā paredzēts noteikt 20 profesionālo izglītības iestāžu sniegto maksas pakalpojumu cenrādi. Projekta sākotnējās ietekmes novērtējuma ziņojuma (turpmāk – anotācija) I sadaļas 3. punktā norādīts, ka šīs 20 profesionālās izglītības iestādes piedalījās projekta izstrādē. Secināms, ka katra profesionālās izglītības iestāde iesniegusi savu maksas pakalpojumu izcenojumu. Savukārt Izglītības un zinātnes ministrija tos savietojusi vienā projekta pielikumā. Vēršam uzmanību, ka saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – sagatavošanas noteikumi) 2.3. apakšpunktā noteikto normatīvā akta projekta tekstu raksta normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes. Projekta pielikumā ietverto maksas pakalpojumu nosaukumos nav izmantotas vienveidīgas un standartizētas vārdiskās izteiksmes. Tādējādi lūdzam precizēt projekta pielikumu tā, lai līdzīgu vai vienādu pakalpojumu nosaukumi būtu veidoti, izmantojot vienveidīgas un standartizētas vārdiskās izteiksmes. | **Ņemts vērā** | Precizēts noteikumu projekta pielikums tā, lai līdzīgu vai vienādu pakalpojumu nosaukumi un mērvienības būtu veidoti, izmantojot vienveidīgas un standartizētas vārdiskās izteiksmes.  |
| 9. | Noteikumu projekta pielikuma I. sadaļa“ Aizkraukles Profesionālās vidusskolas sniegtie maksas pakalpojumi” un anotācijas 1. pielikums “Aizkraukles Profesionālās vidusskolas maksas pakalpojumu cenrāža izmaksu aprēķins” | **Finanšu ministrija (02.11.2020):**Lūdzam salāgot cenrāža I sadaļā “Aizkraukles Profesionālās vidusskolas sniegtie maksas pakalpojumi” iekļauto maksas pakalpojumu numerāciju ar anotācijas pielikuma Nr.1 “Profesionālās vidusskolas maksas pakalpojumu cenrāžu izmaksu aprēķins” numerāciju (pielikumā 1.8., 3.3.(cenrādī nav pozīcija 3.3)), pielikuma pozīcijās 6.13., 6.14., 6.15. un 6.16. informācija nesakrīt ar cenrādī norādīto). | **Ņemts vērā** | Precizēta numerācija noteikumu projekta pielikumā un anotācijas pielikumā “Aizkraukles Profesionālās vidusskolasmaksas pakalpojumu cenrāža izmaksu aprēķins”.Precizēta numerācija noteikumu projekta pielikuma pozīcijās 6.13., 6.14., 6.15. un 6.16. |
| 10. | Noteikumu projekta pielikuma II. sadaļa “Daugavpils Būvniecības tehnikuma sniegtie maksas pakalpojumi” (turpmāk - noteikumu projekta pielikuma II. sadaļa) un anotācijas 2.pielikums “Daugavpils Būvniecības tehnikuma sniegto maksas pakalpojumu izcenojuma aprēķins” (turpmāk – anotācijas 2. pielikums) | **Finanšu ministrija (02.11.2020):**Lūdzam pārskatīt un nepieciešamības gadījumā precizēt cenrāža II sadaļas “Daugavpils Būvniecības tehnikuma sniegtie maksas pakalpojumi” 5.14.apakšpunktā norādīto pakalpojuma vērtību. Vēršam uzmanību, ka anotācijas pielikumā Nr.2 “Daugavpils Būvniecības tehnikuma sniegto maksas pakalpojumu izcenojuma aprēķins” norādītais aprēķins nesakrīt ar cenrādī norādīto pakalpojuma vērtību. | **Ņemts vērā** | Pārskatīts un precizēts anotācijas 2.pielikuma 5.14. apakšpunkts. |
| 11. | Noteikumu projekta pielikuma II. sadaļas 6.2.punkts un anotācijas 2.pielikuma 6.2.punkts | **Finanšu ministrija (02.11.2020):**Cenrāža II sadaļas “Daugavpils Būvniecības tehnikuma sniegtie maksas pakalpojumi” 6.2.punktā (9.lp.) ir norādīts pakalpojums “elektroenerģijas piegāde dzīvojamai mājai Brīvības iela 1, Dagdā”. Pēc būtības elektroenerģijas piegāde ir preču piegāde un to veic elektroenerģijas piegādes uzņēmums, piemēram, A/S “Sadales tīkls”, nevis pati konkrētā profesionālās izglītības iestāde. Līdz ar to aicinām izvērtēt šī punkta saglabāšanu cenrādī, kur ir runa tikai par pašas profesionālās izglītības iestādes sniegtajiem pakalpojumiem. | **Ņemts vērā** | Svītrots noteikumu projekta pielikuma II. Sadaļas 6.2.punkts, sakarā ar to, ka patērēto elektroenerģiju apmaksa notiek saskaņā ar noslēgto līgumu un elektroenerģijas skaitītāja radītājiem ik mēnesi, iestāde aprēķinus neveic. Daugavpils Būvniecības tehnikums ir starpnieks starp elektroenerģiju piegādātājiem un iedzīvotājiem. |
| 12. | Noteikumu projekta pielikuma IV. sadaļa “Daugavpils Tirdzniecības profesionālās vidusskolas sniegtie maksas pakalpojumi” un anotācijas 4. pielikums “Daugavpils Tirdzniecības profesionālās vidusskolas sniegto maksas pakalpojumu izcenojuma aprēķins” | **Finanšu ministrija (02.11.2020):**Cenrāža IV sadaļas “Daugavpils Tirdzniecības profesionālās vidusskolas sniegtie maksas pakalpojumi” 6. un 7. punktā (11.lp.) norādītajiem pakalpojumiem ir norādīta atsauce, ka PVN nepiemēro saskaņā ar Pievienotās vērtības nodokļa likuma 59.panta pirmo daļu. Mūsuprāt, šiem pakalpojumiem ir piemērojama atsauce uz Pievienotās vērtības nodokļa likuma 52.panta pirmās daļas 12.punktu, jo izpildās nosacījums, ka tie ir ar izglītības pakalpojumiem cieši saistīti pakalpojumi. Lūdzam precizēt norādīto atsauci. | **Ņemts vērā** | Precizētas atsauces noteikumu projekta pielikuma IV sadaļas “Daugavpils Tirdzniecības profesionālās vidusskolas sniegtie maksas pakalpojumi” 6. un 7. punktā. |
| 13. | Noteikumu projekta pielikuma V. sadaļa “Jelgavas tehnikuma sniegtie maksas pakalpojumi” un anotācijas 1. pielikums “Jelgavas tehnikuma sniegto maksas pakalpojumu izcenojuma aprēķins” 5.14 apakšpunkts | **Finanšu ministrija (02.11.2020):**Lūdzam detalizētāk skaidrot cenrāža V sadaļas “Jelgavas tehnikuma sniegtie maksas pakalpojumi” 5.14 apakšpunktā norādīto pozīciju un tai norādīto izmaksu apmēru. Vēršam uzmanību, ka anotācijas pielikumā Nr.5 “Jelgavas Tehnikuma maksas pakalpojumu cenrāža izmaksu aprēķins” norādītais aprēķins nesakrīt ar cenrādī norādīto pakalpojuma vērtību. | **Ņemts vērā** | Precizēts anotācijas 1. pielikuma “Jelgavas tehnikuma sniegto maksas pakalpojumu izcenojuma aprēķins” 5.14 apakšpunkts “telpas sagatavošana izīrēšanai”.Minētā pakalpojuma būtība - izīrējamās telpas sagatavošana atbilstoši īrnieka iesniegtajām prasībām attiecībā uz telpas noformējumu, inventāra pieejamību. Ikdienā šis telpas ir aprīkotas un izkārtotas savādāk, attiecīgi pakalpojuma izmaksu aprēķinā tiek norādītas izmaksas, kas saistītas ar telpas pārkārtošanu un pielāgošanu īrnieka vajadzībām.  |
| 14. | Noteikumu projekta pielikuma VI. sadaļas “Kandavas Lauksaimniecības tehnikuma sniegtie maksas pakalpojumi” un anotācijas 6. pielikums “Kandavas Lauksaimniecības tehnikuma sniegto maksas pakalpojumu izcenojuma aprēķins” 2.6.apakšpunkts | **Finanšu ministrija (02.11.2020):**Lūdzam salāgot cenrāža VI sadaļas “Kandavas Lauksaimniecības tehnikuma sniegtie maksas pakalpojumi” 2.6.apakšpunktā norādītā pakalpojuma vērtību ar anotācijas pielikumā Nr.6 “Kandavas Lauksaimniecības tehnikuma maksas pakalpojumu cenrāža izmaksu aprēķins” norādīto aprēķinu. Tāpat aicinām šajā punktā norādīto pakalpojumu pārdēvēt pēc līdzības kā visā pārējā cenrādī, piemēram, “veļas mašīnas izmantošana” un kā mērvienību noteikt “viena mazgāšanas reize”, kā arī noteikt attiecīgu minētā pakalpojuma cenu. | **Ņemts vērā.** | Precizēts noteikumu projekta pielikuma VI. sadaļas “Kandavas Lauksaimniecības tehnikuma sniegtie maksas pakalpojumi” 2.6.apakšpunktā norādītais maksas pakalpojums uz “veļas mašīnas izmantošana”, kā mērvienība noteikta “viena mazgāšanas reize, precizēta pakalpojuma vērtība.  |
| 15. | Noteikumu projekta pielikuma VIII. sadaļa “Ogres tehnikuma sniegtie maksas pakalpojumi” un anotācijas 8. pielikums “Ogres tehnikuma sniegto maksas pakalpojumu izcenojuma aprēķins” 3.17. apakšpunkts | **Finanšu ministrija (02.11.2020):**Lūdzam salāgot cenrāža VIII sadaļas “Ogres tehnikuma sniegtie maksas pakalpojumi” 3.17. apakšpunktā norādītā pakalpojuma vērtību ar anotācijas pielikumā Nr.8 “Ogres tehnikuma maksas pakalpojumu cenrāža izmaksu aprēķins” norādīto aprēķinu. | **Ņemts vērā** | Precizēta noteikumu projekta pielikuma VIII. sadaļas “Ogres tehnikuma sniegtie maksas pakalpojumi” un anotācijas 8. pielikums “Ogres tehnikuma sniegto maksas pakalpojumu izcenojuma aprēķins” 3.17. apakšpunktā noradītā vērtība. |
| 16. | Noteikumu projekta pielikuma IX. sadaļas “Profesionālās izglītības kompetences centra “Liepājas Valsts tehnikums” sniegtie maksas pakalpojumi” un anotācijas 9. pielikuma “Profesionālās izglītības kompetences centra “Liepājas Valsts tehnikums” sniegto maksas pakalpojumu izcenojuma aprēķins” 3.5. apakšpunkts | **Finanšu ministrija (02.11.2020):**Lūdzam novērst matemātisko neprecizitāti cenrāža IX sadaļas “Profesionālās izglītības kompetences centra “Liepājas Valsts tehnikums” sniegtie maksas pakalpojumi” 3.5. apakšpunktā norādītajai vērtībai kolonnā “PVN (euro)”. Turklāt šajā sadaļā iekļauto maksas pakalpojumu numerāciju nepieciešams salāgot ar anotācijas pielikuma Nr.9 “Profesionālās izglītības kompetences centra „Liepājas Valsts tehnikums” maksas pakalpojumu izmaksu aprēķins” numerāciju.  | **Ņemts vērā** | Novērsta matemātiskā neprecizitāte noteikumu projekta pielikuma IX sadaļas “Profesionālās izglītības kompetences centra “Liepājas Valsts tehnikums” sniegtie maksas pakalpojumi” 3.5. apakšpunktā norādītajai vērtībai kolonnā “PVN (euro)”. Šajā sadaļā iekļauto maksas pakalpojumu numerācija salāgota ar anotācijas pielikuma Nr.9 “Profesionālās izglītības kompetences centra „Liepājas Valsts tehnikums” maksas pakalpojumu izmaksu aprēķins” numerāciju.  |
| 17. | Noteikumu projekta pielikuma X. sadaļas “Rēzeknes tehnikuma sniegtie maksas pakalpojumi” un anotācijas 10. pielikums “Rēzeknes tehnikuma sniegto maksas pakalpojumu izcenojuma aprēķins” 3.13.-4.3.apakšpunkti | **Finanšu ministrija (02.11.2020):**Lūdzam pārskatīt un nepieciešamības gadījumā precizēt cenrāža X sadaļas “Rēzeknes tehnikuma sniegtie maksas pakalpojumi” 3.13.-4.3.apakšpunktos norādīto pakalpojumu vērtības. Vēršam uzmanību, ka anotācijas pielikumā Nr.10 “Rēzeknes tehnikuma maksas pakalpojumu cenrāža izmaksu aprēķins” šiem maksas pakalpojumiem norādītas konkrētas vērtības, savukārt cenrādī norādīts “līgumcena”. | **Ņemts vērā** | Precizēts anotācijas pielikums Nr.10 “Profesionālās izglītības kompetences centra „Rēzeknes tehnikums” maksas pakalpojumu izmaksu aprēķins”. |
| 18. | Noteikumu projekta pielikuma XII. sadaļas “Rīgas Mākslas un mediju tehnikuma sniegtie maksas pakalpojumi” un anotācijas 12. pielikums “Rīgas Mākslas un mediju tehnikuma sniegto maksas pakalpojumu izcenojuma aprēķins” | **Finanšu ministrija (02.11.2020):**Lūdzam pārskatīt un nepieciešamības gadījumā precizēt cenrāža XII sadaļas “Rīgas Mākslas un mediju tehnikuma sniegtie maksas pakalpojumi” 2.2.apakšpunktā norādītā pakalpojuma vērtību, salāgojot to ar anotācijas pielikumā Nr.12 “Rīgas Mākslas un mediju tehnikuma maksas pakalpojumu cenrāža izmaksu aprēķins” norādīto aprēķinu. | **Ņemts vērā** | Precizēta noteikumu projekta 12. pielikuma “Rīgas Mākslas un mediju tehnikuma sniegto maksas pakalpojumu izcenojuma aprēķins” 2.2.apakšpunktā norādītā pakalpojuma vērtība.  |
| 19. | Noteikumu projekta pielikuma XIV. sadaļas “Rīgas 3.arodskolas sniegtie maksas pakalpojumi” 2.punkts | **Finanšu ministrija (02.11.2020):**Cenrāža XIV sadaļas “Rīgas 3.arodskolas sniegtie maksas pakalpojumi” 2.punktā (38.lp.) minētajiem izglītības pakalpojumiem “Metinātāju mācības un atestācija starptautiskā metinātāja sertifikāta iegūšanai atbilstoši standartu ISO 9606-1 un 9606-2 prasībām” nav piemērots atbrīvojums no PVN. Lūdzam sniegt skaidrojumu par minēto pieeju vai arī veikt atbilstošus precizējumus. Tāpat lūdzam salāgot šajā sadaļā iekļauto sniegto maksas pakalpojumu numerāciju ar anotācijas pielikuma Nr.14 “Rīgas 3.arodskolas maksas pakalpojumu cenrāža izmaksu aprēķins” pakalpojumu numerāciju. | **Ņemts vērā** | Noteikumu projekta pielikuma XIV. sadaļas “Rīgas 3.arodskolas sniegtie maksas pakalpojumi” 2.punktā piemērots PVN pilnā apmērā, jo Rīgas 3.arodskolas sniegtie izglītības pakalpojumi saistīti ar starptautiska sertifikāta ieguvi, nevis valsts atzītiem izglītības dokumentiem. Šajā sadaļā salāgota iekļauto sniegto maksas pakalpojumu numerācija ar anotācijas pielikuma Nr.14 “Rīgas 3.arodskolas maksas pakalpojumu cenrāža izmaksu aprēķins” pakalpojumu numerāciju. |
| 20. | Noteikumu projekta pielikuma XV. sadaļa “Rīgas Stila un modes tehnikuma sniegtie maksas pakalpojumi” (turpmāk - noteikumu projekta pielikuma XV. sadaļa) un anotācijas 15. pielikums “Rīgas Stila un modes tehnikuma sniegto maksas pakalpojumu izcenojuma aprēķins” (turpmāk – anotācijas 15.pielikums) | **Finanšu ministrija (02.11.2020):**Lūdzam pārskatīt un nepieciešamības gadījumā precizēt cenrāža XV sadaļas “Rīgas Stila un modes tehnikuma sniegtie maksas pakalpojumi” (turpmāk – XV sadaļa) 3.10.-3.12.apakšpunktos norādīto pakalpojumu vērtības. Vēršam uzmanību, ka anotācijas pielikumā Nr.15 “Rīgas Stila un modes tehnikuma maksas pakalpojumu cenrāža izmaksu aprēķins” šiem maksas pakalpojumiem norādītas konkrētas vērtības, savukārt cenrādī norādīts “tāme”. Tāpat lūdzam salāgot 5.6.un 5.7.apakšpunktos norādītās pakalpojuma vērtības (un numerāciju) ar anotācijas pielikumā norādīto aprēķinu. | **Ņemts vērā** | Precizētas noteikumu projekta XV sadaļas 3.10. “aktu zāles izmantošana pēc individuāla pieprasījuma” un 3.12 pozīcija “sporta laukuma īre”, izslēgta 3.11 pozīcija “nedzīvojamo telpu īre.  |
| 21. | Noteikumu projekta pielikuma XV. sadaļas 5.15.apakšpunkts  | **Finanšu ministrija (02.11.2020):**Cenrāža XV sadaļas 5.15.apakšpunktā (42.lp.) norādīts pakalpojums “izglītības pakalpojums”, bet nav precīzi norādīts tieši kāds izglītības pakalpojums tas ir. Lūdzam skaidrības labad norādīt konkrētu pakalpojuma nosaukumu. | **Ņemts vērā** | Izvērtēta un no noteikumu projekta izslēgta XV sadaļas 5.15.apakšpunkta pozīcija “izglītības pakalpojums”.  |
| 22. | Noteikumu projekta pielikuma XVI. sadaļas “Saldus tehnikuma sniegtie maksas pakalpojumi” 2.14. un 2.15.apakšpunkts  | **Finanšu ministrija (02.11.2020):**Lūdzam skaidrot cenrāža XVI sadaļas “Saldus tehnikuma sniegto maksas pakalpojumu cenrādis” 2.14. un 2.15. apakšpunktos norādītās pakalpojuma vērtības. Uzskatām, ka autostāvvietas pakalpojuma cena par vienu diennakti un par vienu mēnesi nevar būt vienāda.  | **Ņemts vērā** | Pārskatītas noteikumu projekta pielikuma XVI. sadaļas “Saldus tehnikuma sniegtie maksas pakalpojumi” autostāvvietas pakalpojuma sniegšanas izmaksas un pakalpojuma sniegšanas būtība. Precizēta pozīcijas 2.14. “Autostāvieta (viena diennakts)” vērtība. Svītrota pozīcija 2.15 “Autostāvieta (viens mēnesis)”. |
| 23. | Noteikumu projekta pielikuma XVII. sadaļas “Smiltenes tehnikuma sniegtie maksas pakalpojumi” 2.8.24.apakšpunkts | **Finanšu ministrija (02.11.2020):**Cenrāža XVII sadaļas “Smiltenes tehnikuma sniegtie maksas pakalpojumi” 2.8.24.apakšpunkts paredz par dzīvnieka datu reģistrāciju Lauksaimniecības datu centrā samaksu 6.50 euro apmērā (bez valsts nodevas).Vēršam uzmanību, ka atbilstoši Ministru kabineta 2013.gada 17.septembra noteikumu Nr.880 “Lauksaimniecības datu centra publisko maksas pakalpojumu cenrādis” pielikuma 1.6.apakšpunktā noteiktajam par mājas (istabas) dzīvnieka reģistrēšanu ir maksājama maksa 7,00 euro apmērā, un atbilstoši normatīvajos aktos par valsts nodevu noteiktajam par minēto pakalpojumu valsts nodeva nav noteikta. | **Ņemts vērā** | Precizēts noteikumu projekta pielikuma XVII. sadaļas “Smiltenes tehnikuma sniegtie maksas pakalpojumi” 2.8.24.apakšpunkta pakalpojuma nosaukums “dzīvnieku datu reģistrēšana Lauksaimniecības datu centrā (papildus maksa Lauksaimniecības datu centra noteiktajam maksas pakalpojumam)”. |
| 24. | Noteikumu projekta pielikuma XIX. sadaļas “Ventspils tehnikuma sniegtie maksas pakalpojumi” 6.8.apakšpunkts | **Finanšu ministrija (02.11.2020):**Lūdzam skaidrot anotācijā cenrāža XIX sadaļas 4.3.un 6.8.apakšpunktos norādīto pakalpojuma veidu “nestandarta pakalpojumi”. | **Ņemts vērā** | Precizēts noteikumu projekta pielikuma XIX. sadaļas “Ventspils tehnikuma sniegtie maksas pakalpojumi” 4.3 un 6.8.apakšpunkta pakalpojuma nosaukums uz “pēc pieprasījuma sniegtie pakalpojumi atbilstoši iestādes īstenotajam programmām”. Pakalpojumā iekļauti iepriekš neplānoti maksas pakalpojumi, kas sniegti pēc individuāla pasūtījuma atbilstoši iestādes īstenotajām izglītības programmām un ņemot vērā iestādes rīcībā esošo materiāli tehnisko nodrošinājumu, to skaitā arī iekārtas. Piemēram, COVID 19 ārkārtas situācijas laikā iestāde izgatavo sejas vairogus. |
| 25. | Noteikumu projekta pielikuma XX. sadaļa “Vidzemes tehnoloģiju un dizaina tehnikuma sniegtie maksas pakalpojumi” (turpmāk – noteikumu projekta pielikuma XX. sadaļa) 6.8. apakšpunkts | **Finanšu ministrija (02.11.2020):**Lūdzam precizēt cenrāža XX sadaļas “Vidzemes tehnoloģiju un dizaina tehnikuma sniegtie maksas pakalpojumi” (turpmāk – XX sadaļa) 6.8.apakšpunktu. Vēršam uzmanību, ka šim pakalpojumam nav norādītas vērtības kolonnās “Cena bez PVN (euro)”, “PVN (euro)” un “Cena ar PVN (euro)”. | **Ņemts vērā** | Svītrots noteikumu projekta pielikuma XX. sadaļas 6.8.punts. |
| 26. | Noteikumu projekta pielikuma XX. sadaļa un anotācijas 20. pielikums “Vidzemes tehnoloģiju un dizaina tehnikuma sniegto maksas pakalpojumu izcenojuma aprēķins” | **Finanšu ministrija (02.11.2020):**Lūdzam detalizētāk skaidrot XX sadaļas 6.11.apakšpunktu (pakalpojuma nosaukumu, tam norādīto vērtību “saskaņā ar kalkulāciju” un aprēķinu). Tāpat šīs sadaļas pakalpojumu numerāciju nepieciešams salāgot ar anotācijas pielikuma Nr.20 “Vidzemes tehnoloģiju un dizaina tehnikuma maksas pakalpojumu cenrāža izmaksu aprēķins” numerāciju. | **Ņemts vērā** | Izvērtēta un izslēgta XX. sadaļas 6.11.apakšpinkta pozīcija “izstrādājumu izgatavošana”.Salāgota noteikumu projekta pielikuma XX. sadaļa “ un anotācijas 20. pielikuma “Vidzemes tehnoloģiju un dizaina tehnikuma sniegto maksas pakalpojumu izcenojuma aprēķins” pakalpojumu numerācija. |
| 27. | Anotācijas 1. sadaļas 2. punkts | **Finanšu ministrija (02.11.2020):**Priekšlikums:Atbilstoši Oficiālo publikāciju un tiesiskās informācijas likuma 7.panta otrajai daļai Ministru kabineta noteikumi, instrukcijas vai ieteikumi stājas spēkā nākamajā dienā pēc to izsludināšanas, ja pašā tiesību aktā nav noteikts cits tā spēkā stāšanās termiņš. Līdz ar to būtu nepieciešams precizēt noteikumu projekta anotācijas I sadaļas 2.punkta pēdējā teikumā norādīto, ka “Līdz ar projekta apstiprināšanu noteikumi Nr.484 zaudēs spēku”. | **Ņemts vērā** | Precizēts anotācijas 1. sadaļas 2. punkts šādā redakcijā:“Pēc noteikumu projekta spēkā stāšanās, noteikumi Nr. 484 zaudēs spēku.” |
| 28. | Anotācijas 1. sadaļas 2. punkts | **Tieslietu ministrija (28.10.2020):**Projekta pielikumā ir pārņemti Ministru kabineta 2017. gada 16. augusta noteikumos Nr. 484 "Izglītības un zinātnes ministrijas padotībā esošo profesionālās izglītības iestāžu cenrādis" (turpmāk – cenrādis) ietvertie maksas pakalpojumi. Vienlaikus cenrādī ir tādi maksas pakalpojumi, kas projekta pielikumā pārņemti nav. Ņemot vērā minēto, lūdzam anotācijā skaidrot, kāpēc konkrēto pakalpojumu izmaksas vairs netiek paredzētas. | **Ņemts vērā** | Papildināts anotācijas 1. sadaļas 2.punkts. |
| 29. | Anotācijas 1. sadaļas 2. punkts | **Tieslietu ministrija (28.10.2020):**Projekta pielikumā ir ietverti maksas pakalpojumi, kādus šobrīd cenrādis neparedz. Piemēram, projekta pielikumā ietvertie Izglītības un zinātnes ministrijas padotībā esošo profesionālās izglītības iestāžu sniegtie izglītības pakalpojumi. Ņemot vērā minēto, lūdzam anotācijā skaidrot jaunu maksas pakalpojumu noteikšanas nepieciešamību. | **Ņemts vērā** | Papildināts anotācijas 1. sadaļas 2.punkts. |
| 30. | Noteikumu projekta pielikums | **Tieslietu ministrija (28.10.2020):**Sagatavošanas noteikumu 136. punkta pirmais teikums noteic, ka noteikumu projektā neietver atsauces uz zemāka juridiskā spēka normatīvo aktu. Lūdzam svītrot projekta pielikumā ietverto atsauci uz Izglītības un zinātnes ministrijas iekšējo normatīvo aktu. | **Ņemts vērā** | Noteikumu projekta pielikumā svītrota atsauce uz Izglītības un zinātnes ministrijas 14.01.2019 metodiku Nr. 12-8/1 "Metodika par vienas vienības izmaksu standarta likmes piemērošanu profesionālās tālākizglītības, profesionālās pilnveides un neformālās izglītības programmu īstenošanā darbības programmas „Izaugsme un nodarbinātība” 8.4.1.specifiskā atbalsta mērķa „Pilnveidot nodarbināto personu profesionālo kompetenci” ietvars". |
| 31. | Noteikumu projekta pielikums | **Tieslietu ministrija (29.12.2020):**Projekta pielikumā paredzēts noteikt 20 profesionālo izglītības iestāžu sniegto maksas pakalpojumu cenrādi. Projekta anotācijas I sadaļas 3. punktā norādīts, ka šīs 20 profesionālās izglītības iestādes piedalījās projekta izstrādē. Secināms, ka katra profesionālās izglītības iestāde iesniegusi savu maksas pakalpojumu izcenojumu. Savukārt Izglītības un zinātnes ministrija tos savietojusi vienā projekta pielikumā. Atkārtoti vēršam uzmanību, ka saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 2.3. apakšpunktā noteikto normatīvā akta projekta tekstu raksta normatīvajiem aktiem atbilstošā vienotā stilistikā, izmantojot vienveidīgas un standartizētas vārdiskās izteiksmes. Projekta pielikumā ietverto maksas pakalpojumu nosaukumos nav izmantotas vienveidīgas un standartizētas vārdiskās izteiksmes, piemēram, telpu noma, telpu izmantošana, telpu īre. Līdz ar to atkārtoti lūdzam precizēt projekta pielikumu tā, lai līdzīgu vai vienādu pakalpojumu nosaukumi būtu veidoti, izmantojot vienveidīgas un standartizētas vārdiskās izteiksmes. | **Ņemts vērā** | Noteikumu projektā vienādoti pakalpojumu nosaukumi, sniegtā pakalpojuma formulējums, piemēram, printēšana, veļas mašīnas izmantošana, dienesta viesnīcas maksa, citu dzīvojamo telpu īre, nedzīvojamo telpu izmantošana, transporta noma. |
| 32. | Noteikumu projekta VII sadaļas 2.3.apakšpunkts un XIX sadaļas 3.1.-3.3. un 3.5.apakšpunkts | **Finanšu ministrija (29.12.2020):**Lūdzam izvērtēt Pievienotās vērtības nodokļa (turpmāk – PVN) piemērošanas nosacījumus noteikumu projekta pielikuma “Izglītības un zinātnes padotībā esošo profesionālās izglītības iestāžu maksas pakalpojumu cenrādis” (turpmāk – cenrādis) VII sadaļas “Kuldīgas Tehnoloģiju un tūrisma tehnikuma sniegtie maksas pakalpojumi” 2.3.apakšpunktā un XIX sadaļas “Ventspils Tehnikuma sniegtie maksas pakalpojumi” 3.1.-3.3. un 3.5.apakšpunktos norādītajiem pakalpojumiem. Vēršam uzmanību, ka minētajos apakšpunktos tiek piemērota samazinātā PVN likme 12% apmērā, bet tiem nav pievienota atsauce uz atbilstošiem Pievienotās vērtības nodokļa likuma pantiem (kolonnā “PVN (euro) nav pievienots ”\*\*\* vai \*\*\*\*). | **Ņemts vērā** | VII sadaļas 2.3.apakšpunktā un XIX sadaļas 3.1.-3.3. un 3.5.apakšpunktos kolonnā “PVN euro)” pievienota atsauce (\*\*\*) uz Pievienotās vērtības nodokļa likuma 42.panta desmito daļu. |
| 33. | Noteikumu projekta II sadaļas 1.2.7.-1.2.9.1. un 5.34.-5.42.apakšpunkts un XVIII sadaļas “Valmieras tehnikuma sniegtie maksas pakalpojumi” 1.2.12.apakšpunkts | **Finanšu ministrija (29.12.2020):**Lūdzam pievienot aprēķinu cenrāža II sadaļas “Daugavpils Būvniecības tehnikuma sniegtie maksas pakalpojumi” 1.2.7.-1.2.9.1. un 5.34.-5.42.apakšpunktos norādītajām pozīcijām, kā arī XVIII sadaļas “Valmieras tehnikuma sniegtie maksas pakalpojumi” 1.2.12. apakšpunkta pozīcijai. | **Ņemts vērā pēc būtības** Noteikumu projekta pielikuma II sadaļas 1.2.7.-1.2.9.1. apakšpunktos un XVIII sadaļas 1.2.12. apakšpunktā norādītajiem pakalpojumiem aprēķini nav jāpievieno, ņemot vērā norādīto atsauci, ka tiek piemēroti Ministru kabineta 2006. gada 21. novembra noteikumi Nr.940 “Noteikumi par informācijas sniegšanas maksas pakalpojumiem”. | Anotācijas 2. pielikums papildināts ar informāciju par 5.34.-5.42.apakšpunktos norādītajiem pakalpojumiem. |
| 34. | Noteikumu projekta pielikuma XV sadaļa un anotācijas 15.pielikums | **Finanšu ministrija (29.12.2020):**Lūdzam salāgot cenrāža XV sadaļā “Rīgas Stila un modes tehnikuma sniegtie maksas pakalpojumi” iekļauto pakalpojumu vērtības un numerāciju ar anotācijas pielikumā Nr.15 “Rīgas Stila un modes tehnikuma maksas pakalpojumu cenrāža izmaksu aprēķins” norādīto aprēķinu un numerāciju. | **Ņemts vērā** | Salāgota noteikumu projekta XV sadaļas numerācija ar anotācijas 15.pielikuma numerāciju. |
| 35. | Noteikumu projekta pielikuma XIX sadaļas 4.3. un 6.8. apakšpunkts | **Finanšu ministrija (29.12.2020):**Vēršam uzmanību, ka cenrāža XIX sadaļas “Ventspils Tehnikuma sniegtie maksas pakalpojumi” 4.3. un 6.8. apakšpunktiem ir vienādi nosaukumi, lūdzam anotācijā skaidrot to atšķirības. | **Ņemts vērā** | Precizēts noteikumu projekta pielikuma XIX sadaļas 6.8. apakšpunktā norādītā pakalpojuma nosaukums uz ´pēc pieprasījuma sniegtie izglītības pakalpojumi atbilstoši iestādes īstenotajam programmām”. |
| 36. | Anotācijas I sadaļas 2. punkts | **Finanšu ministrija (29.12.2020):**Priekšlikums:Lūdzam anotācijas I sadaļas 2.punktā 4.lapaspusē precizēt likuma nosaukumu, proti, vārdus “Pievienotās vērtības likuma” aizstājot ar vārdiem “Pievienotās vērtības nodokļa likuma”.  | **Ņemts vērā** | Precizēs anotācijas I sadaļas 2. punkts. |
| 37. | Noteikumu projekta pielikuma VIII sadaļas 4.46. apakšpunkts | **Finanšu ministrija (29.12.2020):**Priekšlikums:Cenrāža VIII sadaļas “Ogres tehnikuma sniegtie maksas pakalpojumi” 4.46. apakšpunktā Izglītības pakalpojumam “profesionālās pilnveides izglītības programma “Meža atjaunošana, kopšana un atjaunoto meža platību aizsardzība”” ir norādīts programmas apguves apjoms 150 mācību stundas, bet PVN nav piemērots, kaut gan anotācijas I sadaļas 2.punktā ir sniegts skaidrojums, ka noteikumu projektā ar PVN netiek apliktas profesionālās pilnveides programmas, kuru apjoms ir vismaz 160 stundas (ja citi apmācību reglamentējošie ārējie normatīvie akti nenosaka mazāku apjomu) un pēc kuru apguves tiek izsniegts valsts atzīts izglītības dokuments. Līdz ar to lūdzam pārliecināties, vai korekti ir piemērots atbrīvojums no PVN un, ja nepieciešams, atbilstoši precizēt cenrādi vai anotāciju.  | **Ņemts vērā** | Precizēts projekta pielikuma VIII sadaļas 4.46. apakšpunkta kolonnā “Mērvienība” vērtība uz 160 akadēmiskās stundas. |
| 38. | Noteikumu projekta pielikums | **Finanšu ministrija (29.12.2020):**Priekšlikums:Papildus atzīmējam, ka cenrādī tiek lietotas šādas mērvienības: “stundas”, “mācību stundas” un “akadēmiskās stundas”. Lūdzam visā cenrādī lietot vienveidīgus mērvienības apzīmējumus, tādējādi ievērojot juridiskās tehniskas prasību normatīvā akta projekta tekstu rakstīt, izmantojot vienveidīgas un standartizētas vārdiskās izteiksmes. Ja tomēr minēto apzīmējumu saturs ir dažāds, tad lūdzam šo mērvienību lietojumu skaidrot anotācijā. | **Ņemts vērā** | Noteikumu projekta pielikumā precizētas lietotās mērvienības par izglītības pakalpojumiem atbilstoši Izglītības likuma 37.panta 2.daļai uz “akadēmiskā stunda”. |
| 39. | Anotācijas 2. pielikuma 5.42. apakšpunkts | **Finanšu ministrija (21.01.2021):**Lūdzam precizēt anotācijas pielikuma Nr.2 “Daugavpils Būvniecības tehnikuma sniegto maksas pakalpojumu izcenojuma aprēķins” pēdējās pozīcijas numerāciju. Vēršam uzmanību, ka minētajā anotācijas pielikumā norādītas divas pozīcijas Nr.5.41., lai gan pakalpojumi ir atšķirīgi. | **Ņemts vērā** | Precizēta numerācija anotācijas 2.pielikuma pakalpojumam ”modulis “Traktortehnikas vadītāju sagatavošana” (80 akadēmiskās stundas)” uz 5.42. |
| 40. | Anotācijas I sadaļas 2. punkts | **Finanšu ministrija (21.01.2021):**Lūdzam anotācijas I sadaļas “Tiesību akta projekta izstrādes nepieciešamība” 2.punktā 3. un 4.lapaspusē precizēt likuma nosaukumu, proti, vārdus “Pievienotās vērtības likuma” aizstājot ar vārdiem “Pievienotās vērtības nodokļa likuma”. | **Ņemts vērā** | Precizēs anotācijas I sadaļas 2. punkts. |
| 41. | Izziņas par atzinumos sniegtajiem iebildumiem 32.punkts | **Finanšu ministrija (21.01.2021):**Lūdzam izziņas par atzinumos sniegtajiem iebildumiem 32.punktā precizēt atsauci uz Pievienotās vērtības nodokļa likuma normu, proti, vārdus “Pievienotās vērtības nodokļa likuma 10.daļu” aizstājot ar vārdiem “Pievienotās vērtības nodokļa likuma 42.panta desmito daļu”. | **Ņemts vērā** | Precizēts izziņas par atzinumos sniegtajiem iebildumiem 32.punkts |
| Atbildīgā amatpersona |    |  |  | 60. Izglītības iestāde, pamatojoties uz Izglītības likumu, izstrādā izglītības iestādes nolikumu. Izglītības iestādes nolikumu apstiprina Ministru kabinets. |
|  | (paraksts\*) |  |  |  |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

 **Rūta Gintaute-Marihina**

|  |
| --- |
| (par projektu atbildīgās amatpersonas vārds un uzvārds) |
| **Izglītības un zinātnes ministrijas** **Profesionālās un pieaugušo izglītības departamenta direktore** |
| (amats) |
| **67047903** |
| (tālruņa un faksa numurs) |
| **Ruta.Gintaute-Marihina @izm.gov.lv** |
| (e-pasta adrese) |